safouaneb/arywiki huggingface dataset:
الصحرا لكبيرة

الصحرا لكبيرة هي صحرا لّي واخدة ميساحة كبيرة ف شمال افريقيا، و هيّ من الصحاري لكبار ف لعالم حيث لميساحة ديالها فايتة 9 د لمليون كيلومتر كاري، وهيّ التانية بعد لقارة لقطبية لجنوبية. الصحرا لكبيرة واخدة الشمال من غير لاكوط ديال لبحر لبيض لمتوسط و جبال ديال لاطلس و واد النيل. كتبدا الصحرا لكبيرة من لبحر لحمر فالشرق و لبحر لبيض لمتوسط فالشمال حتال لمحيط لاطلسي فالغرب، فيها بزّاف ديال لمناظر و ممكن نقسموها لبزاف ديال سيكتورات: الصحرا لمغربية و جبال الهقار و جبال تيبستي و صحرا د تينيري و صحرا د ليبيا. على مدى 20 الف عام تبدلات لمعاليم ديالها و دازت من بزّاف ديال لمراحيل (صحرا، ساڤانا، خضورية، …) بسباب لانحيراف ديال محور الكرة لارضية ملي كدور على الشمس. الجغرافيا. لمناخ. نباتات ولحيوانات. كتقول التقديرات باللي الصحرا لوسطانية كاتجمع علاين خمسمية نوع ديال النباتات، وهادي نسبة قليلة بزاف بالنظر للمساحة الكبيرة ديال المنطقة. النباتات بحال شجر الاكاسيا و النخيل و النباتات العصارية و الشجيرات الشوكية و الاعشاب تكيفو مع الظروف الناشفة، بحيث كايكبرو شوية باش ما يضيعوش لما بسباب الرياح القوية، وكيخزنو لما فالسيقان ديالهم الغليظة باش يستعملوه ففترات الجفاف. وكيتميزو بالجذور الطويلة اللي كاتمشط افقياً باش توصل لاكبر مساحة من لما و تلقا شي رطوبة سطحية، و تا الاوراق ولا ليباري الصغار الغلاظ باش يمنعو تبخر لما. و كيقدر النبات ينشف الوراق ديالو كاملة ومن بعد يقدر يرجع يتعافى. كايعيشو بزاف ديال نواع ديال الثعالب فالصحرا، بحال الفنك، الثعلب الشاحب، و ثعلب روبل. و كاين حتى مها ابو عدس، اللي هو عتروس كبير باللون لبيض، اللي كايقدر يدوز علاين عام فالصحرا بلا ما يشرب، حيت كايعتقدو عندو بطانة خاصة فمعدتو اللي كاتخزن لما فشي كياس باش يستعملها ففترات الجفاف، و كايخرج بول مركز بزاف باش يحافظ على لما. و لغزال دوركاس اللي هو غزال شمال افريقي كايقدر يبقى مدة طويلة بلا ما. و كاينين لغزلان لخرين بحال غزال ضعيف لـڭرون وغزال المهر.
عقل

لعقل هو واحد من اهم الحوايج اللي كتميز بنادم. هو عبارة على مجموعة ديال القدرات اللي كتمكننا من التفكير، الفهم، واتخاذ القرارات. و هو اللي كيساعدنا على معرفة العالم اللي داير بينا وتفسير الاحداث اللي كيصادفونا يومياً. لعقل كيتكون من مجموعة ديال لوظائف الاساسية. اول حاجة، اللي هو الوعي، يعني القدرة على الشعور بالحاجة والتفكير فيها. من بعد، كيجينا التفكير، اللي كيمكننا من تحليل لمعلومات واتخاذ لقرارات. كاين ايضاً الحكم، يعني تقييم الامور واتخاذ الراي فيها. والذاكرة، اللي كتحفظ المعلومات والتجارب اللي عشناها. و لحاجات المهمة اللي كيديرها العقل هي المشاعر. لعقل هو اللي كيعالج لمشاعر والانفعالات، كيفما لفرح، لحزن، ولعصب. هاد المشاعر كتاثر على تصرفاتنا ومواقفنا. كينا بزاف ديال النقاشات فالفلسفة والدين ولعلوم على طبيعة لعقل وشنو كيميزو. بعض الناس كيشوفو العقل كملكة عقلية بحتة، بينما البعض الاخر كيعتابروه نتيجة تفاعل مجموعة ديال العوامل البيولوجية والنفسية.
بطاطا

لبطاطا هي نبتة و خضرة و وحدة من اكثر الخضروات عندها شعبية فالعالم. لبطاطا عندها فوايد صحية كبيرة و قيمة غذائية عالية. ف لكوزينة لمغربية، كتعتبر البطاطا من الاساسيات اللي كاتدخل ف عدد كبير ديال الاطباق. اصل تسمية البطاطا. السمية لعلمية ديال لبطاطا هي، ولايني السمية الشايعة ديالها "بطاطا" عندها اصل تاريخي جاي من مجموعة ديال اللغات: فبالتالي، اصل تسمية "بطاطا" مرتابطة بالرحلات الاستكشافية و التبادلات الثقافية اللي وقعات بين العالم الجديد و العالم القديم، و كتعكس تاثير هاد التبادلات على اللغة و المصطلحات د لماكلة. فوايد لبطاطا. لبطاطا كتحتاوي على كمية كبيرة من النشويات، اللي كتمنح الطاقة ل لݣسدة. فوق هاد الشي، لبطاطا فيها كميات كبيرة من الڤيطامينات و المعادن، بحال ڤيطامين C، لپوطاسيوم، و الحديد. هاد المواد كتساهم فتعزيز لمناعة ديال لݣسدة، و كاتعاون على الحفاظ على صحة لقلب.
نتيحار

النتيحار اولا لانتحار هو فعل انهاء لحياة بشكل متعمد من عند الشخص براسو. هاد التصرف كيكون نتيجة ل مجموعة ديال لاسباب النفسية و لعاطفية لعميقة، محيت كيواجه الشخص مشاعر ديال الضيم و ضغط نفسي شديد. النتيحار كيعني بلي الشخص قرر باش يسالي لحياة ديالو ب طريقة ماقابلاش للرجوع، و لقرار هادا كيكون غالباً نتيجة ل ظروف صعيبة و كتخلي الشخص يشعر بعدم القدرة على تحمل الالم. اسباب النتيحار. النتيحار هو مسالة معقدة كاتداخل فيها مجموعة ديال لاسباب النفسية، الجتيماعية، و لعاطفية. هاد الاسباب يمكن تكون فردية اولا ناتجة على ظروف برّانية. هنايا بعض الاسباب لمعروفة:
ملحة

لملحة ولّا لملحة د الطبلة هي وحدة من ابسط و اقدم المكونات اللي نقدو نلقاوها ف كل كوزينة. هي عبارة على معدن كيتكون اساساً من الصوديوم و الكلور. كاتواجد ف الطبيعة على شكل بلّارات بيضا، و كاتجي من مصادر متنوعة، بحال ملحة ديال لبحر اولا ملحة ديال الحجار. الملحة كتكون من جوج عناصر: الصوديوم و الكلور. الصوديوم هو معدن فلزي، يكون لونو فضي، و رمز ديالو ف الجدول الدوري هو Na. بينما الكلور هو ݣاز سام ماشي فلزي، اللون ديالو خضر، و رمزو لكيماوي هو Cl. هاد الجوج عناصر كايتاحدو مع بعضهم بطريقة كيماوية محددة باش يكوّنو الملحة. ف هاد التفاعل، الصوديوم كايتخلى على الكترون واحد، و الكلور كايكسب هاد الالكترون. النتيجة هي تكون ايونات: الصوديوم كايتغير ل (+Na) و الكلور ل (-Cl). هاد الايونات المشحونة كاتجادب و كاتتشبك مع بعضها بقوة، و هاد هو السبب اللي كايجعل الملح يتكون على شكل بلّارات.
محراث

محراث هو واحد من دوزان ديال لحرث، وكيتستعمل فلحريث ديال تراب، وكتجرّ بالجرار ديال الزراعة. شحال هادي كانت لمحارث كتجر بلواسطة ديال الحيوانات بحال التيران والعودان، وليوما تقدر تستعمل لحيوانات فلبلايص ضيقة لي مكيوصلش ليها الجرار. وكاينة حتا شي محارث يدوية كتستعمل بليد، وكاينة لي تقليدية كتخدم بطاقة دليد، وكاينة لي اوطوماتيكية كتخدم بـطاقة لكهربائية. لبارتيات. كيتكون لمحراث لعصري من بزاف ديال لپارتيات، ومن بين لپارتيات الاساسية فيه، كاين : نواع ديال لمحراث. لمحارث لقلابة. وكتنقاسم للمحارث لمطرحية والمحارث لقرصية. ومن بينها كاين: لمحارث لحفارة. وكيتستعمل هاد نوع فلعملية ديال توجاد ديال لارض وجران ديال تراب، وكيتعتابر هاد نوع بسيط فالتصميم ديالو وكتضبط وتشبك بالجرار دغيا وبزربة، وكاين منها بزاف دنواع بحال: لمحارث لحفارة لمجرورة مور الجرار، ولمحارث لحفارة لمعلقة (مولات تلاتة ديال نقاط دلقبيط). وكتحتالف لاعداد ديال البسخات من محراث لواحد اخور، على حسب لقدرة ديال كل لجرار، ولي منتاشرة بزاف هي لمحارث مولات سبعة ديال لبسخات، وكتر. وكيصلاح بزاف هاد نوع دلمحارث فلاراضي لي فيها لحشيش قوي وبزايد.
عبودية

العبودية هي حالة جتماعية و قتصادية فيها الناس كيكونو تحت سيطرة تامة لشخص خور، سيرتو من ناحية لقدرة د لخدمة. هاد الناس اللي كيتسماو عبيد ما عندهمش حرية ولا حقوق، وكيتعتبرو ممتلكات ديال الاخرين. الشخص اللي كيتعرض للعبودية ما كيقدرش يقرر مصير ديالو، ولا يختار شنو يبغي، و كيتعرض للستيغلال و لقهر. العبودية كانت منتاشرة بزاف في التاريخ، و ف مجموعة ديال الحضارات والثقافات. مثلاً، في العصور لقديمة، كانو العبيد كيعطيوهم مهام شاقة بحال الخدمة في لفلاحة، البني، و حتى كـ عساكريا. حتى ف لفترة لعصرية، العبودية القانونية راه محظورة في اغلب دول العالم، ولكن مازال كاينين اشكال جديدة ديال الاستغلال بحال لخدمة د بسّيف، لبيع و الشرا ف بنادم، و لاستغلال الاطفال، و هادشي كيخلي الناس يعيشو تحت ظروف قاسية بلا حقوق.
عنصرية

العنصرية هي فكرة و سلوكيات كتقوم على التمييز ضد الناس بناءً على لون البشرة، العرق، اولا الاصل الاجتماعي ديالهم. يعني، العنصرية كتقوم على فكرة بلي بعض الناس حسن من الاخرين غير بسباب خصائص ديالوم لبيولوجية اولا ثقافة ديالوم. هاد لفكرة كتسبب ف ظلم كبير و كتحرم الناس من حقوقهم و كرامتهم.
إجهاض

الاجهاض هو عملية طبية كيوقع فيها انهاء الحمل قبل ما يوصل الجنين لمرحلة النضج الكافي باش يعيش برا لولّادة د الام. هاد العملية هي موضوع حساس و مثير للجدل، و كيتعلق بالحقوق، الصحة، والاخلاق.
حجر

لحجر ولّا الصخر هو تشكيل فيه مجموعة ديال المعادن اللي كيتواجدو ف الطبيعة، وكيشكلو جزء اساسي من القشرة الارضية. كل حجرة عندها لخصائص اللي كتميزها على الحجرات لخرة. الحجر هو الوحدة الاساسية ف لبني ديال الارض، اما المعدن فهو جزء من الحجر براسو. الحجرة كتختالف من وحدة لاخرى على نواع المعادن اللي فيها و كيفاش هاد المعادن كترتابط ببعضها ف الحجرة الوحدة. :3 Some rocks also contain mineraloids، which are rigid، mineral-like substances، such as volcanic glass، :55، 79 الحجر هي عبارة على رمال ترسبو و تمازجو مع بعضهم، و من بعد بزاف ديال السنوات كتتكوّن هاد التشكيلة من الحجر. كاينين نواع مختالفة من الحجر، بحال الحجر ديال التراب اللي ترسبات بسباب لما د شتا، الحجر الرسوبي اللي تكون بفعل الامواج المائية، و ف اللخر الصخور النارية اللي تكونات من اللاڤا البركانية اللي كيطوّعوها البراكين. لمصاوبة ديال الحجر هو عملية جيولوجية كتحتاج لوقت طويل و كتدوز عبر مراحل متعددة. نواع الحجر. الحجرات كتختالف بزاف على حسب الطريقة اللي تكونو بها و المكونات ديالهم. كاينين تلاتة د النواع الرئيسية د الحجر:
أيمن الحداوي

ايمن الحداوي، تولد ف 13 يونيو 2001 ف سلا، هو جراي مغريبي متخصص ف سباقات د السرعة. لكاريير. خدا ايمن الحداوي اول تجربة دولية ليه ف 2022 ملي ربح لميدالية دهبية ف سباق التتابع 4 × 400 ميترو بزمن قدره 3:03. 76 دقيقة ف لعاب التضامن الاسلامي ف قونية. مشا موراها ل ميريكان فين بدا يقرا ف نيو مكسيكو جونيور كوليج. ف لعام لي مواره تكلاصا لخامس ف سباق 400 ميترو ف لبوطولة لعربية ف مراكش ب توقيت 45. 93 تانية، ؤ جا لخامس ف لعاب العربية ف لجزائر لعاصمة ب توقيت 46. 45 تانية. ف 2021 و2023، كان الحداوي بطل د لمغريب ف سباق 400 ميترو. بدا يلعب موراها ف تصنيف T47 ف لاتليتزم د ناس لي عندهم اعاقة، ؤ شارك ف لعاب لپارالمپية 2024 ف باريز فين ربح ميدالية برونزية ف 100 ميترو ب توقيت 10:78 تانية.
طب

الطب هو صيونص و فن كيهتم ب دراسة ديال صحة ديال بنادم ولّا حيوان ماشي بنادم، و كيفاش يعالج الامراض و الوقاية منها. لهدف ديالو الرئيسي هو تحسين جودة الحياة و ضمان راحة المريض. الطب يشمل تشخيص الامراض، تقديم العلاج، و مراقبة حالة المرضى. شخص اللي كيمارس هاد المهنة كيتسما طبيب.
ليپيد

الليپيدات ولا الشْحميات ولا الدّهون هي جزيئات حيوية كبيرة، كتشمل اي حاجة مكتقدرش تذوب فلما. وهادشي لي كيخليها مواد ڭاعما قطبية واصلها عضوي، وكتشمل حتا لمواد شمعية، ولحموض الشّحمية، ولمشتقات ديالها؛ من ليپيدات مفسفرة، ولا سڤينڭوليپيد ولا ليپيدات سكارية، ولا ترپينات، وحتا الرتينوئيدات والسطيروئيدات. كتنتج الليپيدات لبيولوجية على جوج نواع تاع لوحدات ولا اللبنات لبيو-شيماوية، وهما: لجروبات ديال لكيتواسيل ولايزوبرين. وهكا بحال هكا، نقدرو نقسمو الليپيدات لتمنية ديال نواع: الاحماض الشحمية، ليپيدات لڭلكوفسفورية، ليپيدات السڤنڭوزينية، ليپيدات السكارية، ومتعددات لاكتيد؛ و ليپيدات السطرولية و ليپيدات الپرنولية. وهاد ليپيدات عندها تنوع كبير فلبنية ديالها؛ كاين شي نوع منها حلقي الكاني، وكاين منها لي عطري، وكاين لي مرن متحرك، وكاين شي وحدين اخرين عندهم بنية تابتة. و ليپيدات عندها بزاف دتطبيقات فالصناعات ديال لماكلة و التزواق وحتا ف الطيكنولوجيا النانوية. لاقسام ديال الشْحميات. كتنقاسم الدهون على ثلاثة دلاقسام: ثلاثي لڭليسريد. وهو اكثر واحد منتاشر من نواع ديال الشْحميات، وكيتستعمل فحياتنا ليومية بزاف ودايمان، وهو كيتكون من لاتيحاد ديال 3 تاع لاحماض دهنية مع الڭليسرول، وهكا كيكون لينا ثلاثي لڭليسريد. .ومن بين لمثالات عليه؛ كنلقاو الزيوت بجميع نواعها، والزبدة والسْمن لحيواني وحتا النباتي. لاحماض الدهنية. لاحماض الدهنية هي عبارة على لاحماض لي موجودة فالشحم، وهي كتكون من سنسلة ديال لكاربونات لي كترتابط مع بعضياتها، وعندها صفات حامضية فلخر ديال السنسلة. وكتنقاسم لاحماض الدهنية لزوج ديال لاقسام: ومن جيهة اوخرة، كتنقاسم لاحماض الدهنية، على حسب لحتياج ديال لجسم ليها، لـ: الدهون لفسفورية. كتكون مركبات الدهن الفسفوري من مواد كتبغي للما، واوخرة كارهة للما (قطبية وماشي قطبية)، بحيت كيكون الراس باغي للما، والشّوال كاره للما. وكيتكون الغشا لپلازمي فلجسم ديال بنادم بشكل كبير من الدهون المفسفرة، ولي كتكون على شكل طبقة ثنائية، بحيت كيكون الراس لبرا، والشّوال كيدخل للداخل. من اهم المثالات على الدهون المفسفرة، كاين؛ ليسثين، وعندو دور كبير فلعملية ديال ذوبان دالدهون فلما. السطيرويدات. السطيرويدات هي مركبات عضوية كتدخل فبزاف ديال لهرمونات لي كيفرزها لجسم. ومن اشهر المتالات عليها كاين؛ الكوليسطرول.
الألعاب الپاراليمپية ديال الصيف 2024

الالعاب الپاراليمپية ديال الصيف 2024 (ب)، هي النسخة السبعطاش ديال الالعاب الپاراليمپية ديال الصيف، وهو حدث دولي فيه بزاف د الرياضيات و كتحكمها اللجنة الپاراليمپية الدولية. الالعاب مديورة ف باريز، فرانسا من 28 غشت تال 8 شتنبر 2024. هادي المرة اللولة اللي التي كتستاضف فيها باريز الالعاب الپاراليمپية ديال الصيف والمرة التانية التي كتستاضف فيها فرانسا الالعاب الاولمپية بشكل عام، حيث ستضافات تيني و البيرڤيل بشكل مشترك الالعاب الپاراليمپية ديال الشتوة ديال عام 1992. الرياضات. المصدر:
لوڭاريتم

اللوڭاريتم هو مفهوم ديال لماط اللي كايتستعمل باش نلقاو عدد خاص اللي من خلالو كايترفع عدد اخر لواحد القوة باش نحصلو على نتيجة معينة. بعبارة بسيطة، اللوڭاريتم كايجاوب على السؤال: "شحال من مرة خاصني نضرب عدد ف راسو باش يعطيني هاد النتيجة؟ " مثلاً، ايلا خدمنا الساس 10، فلوڭاريتم 100 بالنسبة لهاد الساس هو 2، حيت 10 مرفوع ل 2 كايعطينا 100 (formula_1). اللوڭاريتمات كاينين منها نواع بحال: اللوڭاريتمات كاينين فبزاف ديال لمجالات بحال لاقتيصاد، لفيزيك، لهندسة، وحتى فالانفورماتيك باش نزرّبو لعمليات الحسابية لمعقدة.
إل نينيو

ال نينيو (بـنݣليزية: El Niño-Southern Oscillation) وهي كتختالف على ظاهرة ديال النينيا، وهي ظاهرة مناخية عالمية، كياثر فيها تبدل ديال لحرارة ف شي محيط على لجو ديال شي منطقة وخرة بعيدة. وكيوقع التردد لجنوبي بسباب لاختلاف لموسمي د لحرارة بين لمدينة ديال داروين ف ؤسطراليا ولجزر ديال طاهيتي. وكتطلق سمية ديال ال نينيو، ولا لانينيا (بـصبليونية: La Niña) فاش كيتبدل لجو ب لبرودة، وكياثر على التغير الحراري د لمحيط قبالت الساحل لغربي ف اميريكا لاتينية، وبزاف ديال لمناطق لوخرة ف لعالم. وبعض المرات كاتوساع التاتيرات بين التردد لجنوبي و ال نينيو، وكاتربطو مع بعضياتهم. جات هاد لكلمة ديال النينيو، حيت هي ظاهرة كاتوقع ف لوقت ديال راس لعام د لميلاد، وكاتبقا مطولة شي شهور اخرين. والصيادة ستاعملو هاد لكلمة وطلقوه على السواحل ديال پيرو والاكواطور، باش يبينو على لحملة ديال لمحيط لمهدن الدافية، والشتا لغزيرة لي كيجيب معاه. وهو واحد ظاهرة طبيعية كتسبب الاضطراب ف لحياة لعادية لي ف لمحيط لمهدن. النينيو والنينيا. النينيو والنينيا هما زوج ظاهرات مناخيات كاتختالف فيهم كل وحدة على لوخرة: ونتاشرات الظاهرة د النينيو على لكورة لارضية بين عوام 1997 و 1998 وتسببات ف لاضطرابات لمناخية لكبيرة ف لمناطق الاستوائية، وف لقارة لميريكانية الشمالية، ونتاشرات الحرايق لكبيرة ف اندونيسيا والبرازيل، وبقات بزاف ديال شهورا. وعاد وقعات كوارث وطوفانات على شواطئ ديال امريكا اللاتينية والشرق د لقارة الافريقية وكيتعتابر النينيو لي تسالا لمفعول ديالو ف شهر يونيو بتجميد على غفلة للمياه السطحية د لمحيط الهادي، هو اعنف ظاهرة وقعات ف لقرن لعشرين، فاش فات بزاف ظاهرة النينيو لي سبق وقعات بين 82 و 83. وهاد ظاهرة د النينيو ضربات القتيصاد ديال لبلادات لفقيرة حيت فرضات اثارها السلبية فقر بزايد على السكان وتاخر ف النمو والتطور ف بزاف د لبلادات ديال لعالم. ف لمقابل، ظاهرة النينيا عندها اثار مناخية قل من الاثار ديال النينيو، وهادشي لي غايخلي شي بلادات فقيرة تتعرض لسنسلة ديال لمواج رطبة، عاد زيد عليها لوقوع ديال فيضانات وامطار غزيرة، غاتضر هاد البلادات. وعاد غايخلي يوقع جفاف عمرو طرا ف لجزر الاستوائية لوسطانية من لمحيط لمهدن، والشرق د افريقيا وافريقيا الشمالية، ويقدر يشمل حتا لولايات لمتاحدة د ميريكان، حيت غاتعرضها لجفاف كتير ورطوبة عالية.
كلمة

لكلمة (بـ ) هي عنصر اساسي ف لوغة، وهي كتشير ل لفظ واحد لي كيتركب من بعض لحروف ديال لالفبائية ولّا رشمات ديال شي سيستيم د لكتابة، و لي كتدل على شي معنى جزئي، و لكلمة هي وحدة فـ لوغة، وكتكون من حرف واحد ولا كتر، لي كيتربطو بيناتهم بشكل ولا باخور. و يلا تجمعو بزاف د لكلمات بيناتهم يقدرو يصاوبو جملة، و هادشي ب شروط و حكامات.
قواعد لغة

لقواعد د لوغة ولّا لڭرامير (بـ) هو پارتية من اللسانيات، وهو لمجموع ديال لقوانين و لحكامات، لي كتعلق بطريقة د لبني ف لوغات طبيعية و تناقل ديالها، و كيتفرع منها: لعلم د الصرف و النحو و لعروض و لمعاني، و وحدين اخرين. ف الجنب ديال لعلم د الصوتيات، و لعلم ديال الدلالة، و لپراڭماتية. و كتعلق لقواعد د اللوغة ب لايستيعمال ديال الجومال و لعبارات و لكلمات. سميات خرين. كيتسمى هاد لعلم بـعلم قواعد لوغة، ولا بـالاجرومية، ولا بـعلم الصرف، ولا بـالنحو، ولا بـالصروف د النحو ولا بـلؤصول د النحو و كيتكنى حتا بـلميمة د العلوم. وعاد كيتسما لكتاب لي كيتقرا بيه هاد لعلم "لݣراماتيك".
زاوية

الزاوية ولّا لقنيتة ف لهندسة دلماط (ب ) هي واحد شكل تسطاري، كينتج على لملاقية ديال جوج شعاعات ف نقطة، و كيتسماو هاد الشعاعات ضلوع ديال الزاوية، و النقطة لي كيتلاقاو فيها كتسما راس د زاوية. تاريخ. عرّف لعالم ليوناني اقليدس الزاوية ف المستوى بلي هي لميل ديال شي مستقيم واحد على واحد اخور، بحيت يكونو هاد زوج مستقيمات كيتلاقاو ف نقطة و ميكونوش متوازيين. لعبار دالزاوية. على قبل لعبار ديال شي زاوية θ، كنرسمو قوس كيتمركز ف الراس د الزاوية ب لواسطة ديال لبركار. و كنشدو طول د لقوس s وكنقسموه على نص القطر r و كنضربوه ف لعامل ديال التكبير k. و كنعتمدو على لعبرة لي عندنا، و هادشي كيعطينا هاد لعلاقة: formula_1 عبرات د الزوايا. باش نعبرو شي زاوية، كنعبرو طول د لقوس ديال الدوايرة لي لمركز ديالها هو نقطة ديال تقاطع ديال جوج ضلوع ديالها لي محصور بين جوج ضلوع ديال الزاوية، و كنقسمو هادشي على لمحيط ديال دوايرة. هداك الناتج ايلا ضربناه فنسبة 2 كيكون لقياس ديال زاوية ب لقياس الدائري. و ايلا بغينا نحسبو لقياس ديال زاوية ب الدرجات، كنضربو هداك الناتج ف نمرة 360. و كنعتو على درجة برمز ديال دوايرة صغيورة كترسم فلفوق ديال لقياس د زاوية كيما ف 360°.
لعبة

اللعبة (ب ) هوّ واحد لحاجة لي كاتخدّم ب لاساس على ود الترفيه. امتلة معروفين على اللوعاب كاين منهم لمونيكات، الليڭو، الطونوبيلات د اللوعاب و غيرهم. ف لعادة كترتابط هاد لكلمة بلبراهش، ولكن ماشي بعيد يلعبو بيها حتا لكبار تاهوما. كيتصنعو لوعاب من بزاف د لمواد لمختالفة بحال لپلاستيك و لخشب و لقطن، و ف بزاف ديال لوقيتات كيتلعب مع لوعاب وك يعطي وسيلة ممتعة ديال لونطريما د شباب على لحياة ف لمجتمع لبشري. وتصممات بزاف ديال لعناصر باش تكون بمتابة لوعاب. ولكن كاينة شي سلعات اوخرى تصايبات على ود شي اغراض ممكن حتا هي تستعمل بحال شي لعبة، متلان يمكن لشي لشي دري صغير يهز شي حاجة ويطيرها فلهوا بحال شي طيارة، وكاين حاجة اوخرى وهي الترفيه النيميريكي، بحال؛ لعبة دلڤيديو. وكتصايب شي نواع ديال لوعاب اوخرى على ود الناس لي عزيز عليهم يجمعو لبياس دلوعاب. لاصل دلعب كيرجع لوقيتة ديال ما قبل التاريخ، فاش لقاو شي مونيكات كيمتلو لبراهش لمرضعين، ولحيوانات، ولعساكرية، وعاد تلقات شي ادوات تستعملات من طرف ديال لكبار فلبلايص الاثرية لقديمة. وكيتعتابر لعب بشكل عام موهيم بزاف، فاش كيتعلق الامر بالنضيج والتعلام على لعالم لي داير بينا.
كويكب

الكويكب هو عبارة على جيسم ديال لحجر صغير ف لحجم ديالو و صغير من لحجم ديال كوكب، كيكون كيدور ف مدار معين ف الفضاء. ف لمجموعة الشمسية كاينين كويكبات ف حزام بين كوكب لمريخ و كوكب جوپيتر، ولكن كاينين بعض منهم كيدورو فمناطق مختالفة. كيكونو هاد الكويكبات باحجام مختالفة، بحال كويكبات صغارين وكاين كويكبات كبار ف لحجم. الكويكبات غالباً كيتكونو من بقايا ديال تكوين النظام ديال شمش، من مدة ديال 4. 6 مليار سنة. من بعد ما تكونو الشمش و الكواكب، بقاو شوية من المواد ديال لحجر اللي تحولو ل اجرام سماوية كاملة، و هاد الشي عطانا هاد الكويكبات. التاثير ديال لكويكب على الارض. ف بعض المرات، الكويكبات كيدخلو المجال الجوي ديال الارض، و كيوقعو اصطدامات مع السطح ديالها. هاد الاصطدامات كيمكن يكون عندها تاثير كبير، بحال تغيرات ف لمناخ اولا حتى تدمير مناطق كاملة. بحال مثلاً، الكويكب اللي ضرب معا الارض قبل 66 مليون سنة هو واحد من الاسباب اللي ادات لانقراض الديناصورات.
عصير

لعصير (بـنݣليزية: Juice) هو واحد السايل طبيعي فيه لانسيجا ديال ديسير و لخضرا. و كيتصاوب لعصير من خلال لعملية اما د التعصار ولا النقيع ديال الديسير الطايب ولا لخضرا بلا حرارة. و كيتصاوب لعصير ف الدار ب لاستيعمال د التعصار ب ليد ولا ب عصّارة. الطرقان د لحفظ و التعلاب. من اهم الطرقان لي كتتخاد باش يتخزن و يتعالج لعصير كاينين: التعلاب، التبسار، التجماد، التبخار. و ف لغالب لعصير التجاري كيتصفا باش يزول منو اللب و حتا الالياف، و كيكون هاد النوع غالبا ياما مركز ولا مجمد، و كيخص يتزاد عليه لما باش يرجع للاصل ديالو. و ف لغالب كيكون لمداق تاع لعصير لمركز، مختالف شوية على لعصير طازج. الشكال لمختالفة. من اشهر لعصاير لي موجودة، كاين: عصير التفاح، عصير لتشين، عصير لعنب، عصير لاناناس، عصير ماطيشة، عصير لمانݣو، عصير خيزو، عصير التوت و عصير الرمان. كيتميز لعصير د لفواكه بلي غني بلاملاح لمعدنية، بحال: لكالسيوم، لفوسفور، لماݣنيسيوم، لپوطاسيوم، و لحديد. و عاد زيد هو ساهل ف لهضيم، بسباب داكشي لي فيه من احماض عضوية عندها قيمة غدائية موهيمة بزاف، شي لي خلاها مفضلة عند صحاب لونطريما. و كينصحو الاختصاصيين ديال التغذية ب لماكلة ديال لعصير د لفواكه لي موجد ف الدار. و عاد ممكن التنويع ف لعصير بتخلاط نواع مختالفة مع بعضياتها ولا زيادة تاع شي مكونات وحدة وخرى، بحال: لفواىد الصحية. حددو لخبراء ديال تغدية اهم نواع د لعصير و لفوائد ديالها، و هي: كينصحو بيه للبراهش و للمراهقين لي ف لوقيتة ديال نمو، و كيتنصح بيه حتا فلوقيتة ديال لبريان منبعد تعرض للسخانة ولا لحملة. كيتعتابر مصدر موهيم ديال طاقة، غني بلالياف، و حتا كيعالج من بزاف ديال لامراض. كيساعد على لهضيم و مفيد بزاف للمعدة، و كيحيد السموم من لجسم، وكيتصحو بيه للناس لي مراض بفقر الدم و صعوبة الهضيم، وهاد لعصير عندو قدرة كبيرة على التفتيت ديال الشحمة، الشي لي كيخليه مفيد بزاف للناس لي مراض بالغلض. غني بزاف ب لعناصر لمعدنية، و مقوي ل لمفاصل ديال لجسم، وعاد الشريب ديالو ل مدة كتر من يومين، كيسهل لعملية ديال التحياد د السموم ولفضلات من لجسم. هو مفيد بزاف للبراهش لي ف لوقيتة ديال النمو، و حتا لمكافحة ديال لامراض د لبرد و الحملة ف لفصل ديال الشتا. هاد لعصير كيقوي لوظائف د لكبدة و كينظم الجهاز لعصبي، و كينصحو بيه حتا لي مراض بالنقرس (لحريق د لمفاصل) و الروماطيزم، باش يخفف الضران ديالهم. كيتعتابر من احسن لعصائر د لفواكه حيت هو كيجرّي على السموم من لجسم، وكينصحو بيه للمرضى ديال لكلاوي و لمصارن و لامراض د لقلب و لارتفاع ديال الضغط د الدم، و كيزوّل حتا لاحتقانات د لكبدة و كيخفف الالتهابات د لجهاز لهضمي، و كيساعد مزيان ف التنظيم ديال الدورة الدموية، و كينصحو بيه للناس لي مراض بشي نواع د لحميات. كيولي مرطب و ملين يلا تخلط مع لما، و كيولي قابض يلا تصايب بوحدو. و كيساعد ف لمكافحة ديال الالتهابات د لحلق و لبلعوم و اللسان. لمعلومات لغذائية. على حساب لمعلومات ديال وزارة الزراعة لميريكانية، فراه ف كل كاس ديال لعصير د لاناناس (250 ݣرام)، كاين:
سلام

السلام (بـنݣليزية: Peace) هو لحالة ديال لهدوء و السكينة. و كاتستعمل هاد لكلمة كا ضد و عكس ديال الحرب و لعنف، لي كيوقع بين الشعوب ولا طبقات المجتمع المختالفة، ولا بين الدول لمتنافسة، و حتى ف لوقيتة ديال السلام كيدخلو الناس ف شي صراعات بحال لانتخابات و لمعارضات و لمقابلات و غيرها. و كاتعتابر لحمامة لبيضا ولا الراية لبيضا هما رموز ديال السلام. عبر التاريخ لبشري الاغلبية كيختارو يصنعو السلام و يفرضوه ف لعالم، على قبل التطور و النمو و لازدهار د لبشر. هاد لحالة معاكسة للحرب و لعنف لي كيتعتابرو حالة شاذة للطبيعة د لبشر و هي لحالة د السلام، و هو -يعني لحرب- مكيتوافقش و ڭاعما كيتماشا مع لازدهار و الرقي د بنادم. و ماكاينش لي كيقدّر لقيمة ديال السلام النفسية و الروحية و لاجتماعية و لمادية قد الناس لي عاشو لحرب و داقو لويل و لعداب ديالها. و كيتعتابر السلام هو الشرط و الضرورة لقوصوة و الركيزة لاساسية ديال اي تطور ولا ازدهار ولا نمو و ديال لانسان فـݣاع الجوانب ديالو لمادية و لاخلاقية.
دجاج

الدجاج (gallus gallus) هو واحد من اشهر الطيور اللي كيعرفها الانسان وكيربيها ف بزاف د لبلايص د العالم. هاد الطير كينتمي ل فاميلة "التدرجيات" (Phasianidae) اللي كتضم حتى طيور بحال الطاووس و الدراج. الدجاج كيتربى اساساً على ود الحصول على اللحم و البيض، اللي هما جزء اساسي من النظام د لماكلة ديال بنادم. دجاج واخا من طيور ولايني مكيقدرش يطير بحكم الوزن ديالو الثقيل ب المقارنة مع الطيور لخرة اللي الوزن ديالا خفيف و هادشي كيسمحلا باش تطير. اصول الدجاج و التاريخ ديالو. الدجاج كيرجع لاصل ديالو للطيور البرية اللي كانت كتعيش ف جنوب شرق اسيا، و ب الضبط ف الغابات الاستوائية. هاد الطيور البرية، اللي معروفة اليوم بسمية "الدجاج الحمر" اولا "الدجاج البري"، تربى من عند الانسان من الاف السنين. الابحاث كتشير بلي عملية تدجين الدجاج بدات ف الهند علاين 5. 000 عام قبل الميلاد، ومن بعد نتاشر ف مناطق مختالفة من العالم من خلال الرحلات التجارية و الحروب و الهجرات. نواع الدجاج. كاين نواع كثيرة ديال الدجاج، و كل نوع عندو خصائص مختالفة من حيث الحجم، اللون، الانتاجية، و المقاومة للامراض. الدجاج ماكلة. الدجاج هو مصدر رئيسي للپروتين ف النظام د لماكلة ديال الانسان. اللحم ديالو خفيف و صحي، كيحتوي على نسب ناقصة من الدهون المشبعة، و كيتميز ب السهولة ديالو ف لهضم. كيتحضر ب طرق مختالفة على حساب الثقافات، و كيدخل ف عدد كبير من الوصفات العالمية. البيض حتى هو من بين لماكلات اللي كتوفرها الدجاجة، و كيتميز ب القيمة الغذائية العالية ديالو، حيث كيحتوي على پروتينات عالية الجودة، ڤيطامينات، و معادن ضرورية بحال الحديد و الكالسيوم. الاهمية الاقتصادية ديال تربية الدجاج. تربية الدجاج كاتعتبر نشاط اقتصادي مهم ف العالم، حيث كيوفر فرص عمل ل عدد كبير ديال الناس، و كتساهم ف تنمية الاقتصاد المحلي و لوطني. لمزارع الصناعية اللي كاتخصص ف انتاج اللحم و لبيض كتقدر تنتج ملايين من الدجاج كل عام، و هادشي كيساعد ف تلبية الطلب العالمي المتزايد على هاد لمنتوجات. الدجاج كيشكل حتى مصدر دخل اساسي ف المناطق القروية، حيث كيساعد الناس ف الحصول على موارد مالية اضافية من خلال بيع البيض اولا الدجاج الحي. الجانب البيئي و لاجتماعي ل تربية الدجاج. تربية الدجاج عندها تاثيرات بيئية اللي خاص يحضي لواحد معاها. لمزارع لكبيرة كتنتج كميات كبيرة من لمخلفات اللي كاتحتاج ل معالجة صحيحة باش ما تضرش ب لبيئة. التربية لمكثفة كاتحتاج كميات كبيرة من لما و لحبوب، اللي كيمكن تادي ل قلة لموارد الطبيعية ف بعض لمناطق. من الجانب لاجتماعي، تربية الدجاج كاتساهم ف تحسين مستوى لعيش ديال لاسر لفقيرة، خصوصاً ف لمناطق لقروية، حيث كاتعتبر مصدر دخل و ماكلة امن و مستادم. تربية الدجاج كاتساعد حتى ف تمكين النسا، حيث بزاف منهم كيعتامدو على تربية الدجاج وسيلة ل تحسين الوضع لاقتصادي ديالهم.
ميليطير

ميليطير (بـنݣليزية: Military) هو واحد لمصطلح لي عندو جوج ديال لمعاني، لول كيعني لعساكرية ولعسكر، والتاني كيعني لقوات لمسلحة. على طول ديال تاريخ، وعلى لمدار ديال سنين، كانت لجيوش ولا لقوات لمسلحة كتتبدل وكتاخد كل مرة احجام واشكال لي مختالفة، فلول كانت عبارة على شي شوية دلمزارعين كيسوݣهم لامير ديالهم، وبقات كتطور وكتتغير، حتى ولات عبارة على جيش كامل كبير مجهز وواجد للاحتلال بحال كيما وقع فـلحرب لعالمية جاوجة. ويقدر هاد لمصطلح يشير حتا لشي نواع ديال سلاحات لي كتستعمل فلحروب، بحال الرشاشة، ولمدفع، والطيارة لعسكرية، ولمدرعات، والدبابة، ولا السلاحات لي محرمة دوليا، بحال؛ الناپالم، والسلاحات النووية، والسلاحات لبيولوجية، بحال لجمرة لخبيتة، ولا السلاحات لجرتومية، ووحدين اخرين بزاف.